கேரளாவில் கடந்த 8-ம் தேதி தொடங்கிய பருவ மழை தீவிரம் அடைந்து, வெள்ளக்காடாகக் கேரளாவை புரட்டிப் போட்டுவிட்டது. 14 மாவட்டங்களிலும் வெள்ளம் சூழ்ந்ததால், பல லட்சக்கணக்கான மக்கள் தங்கள் உடைமைகளை இழந்துள்ளனர். வெள்ளம் வடியத் தொடங்கியுள்ளது. மீட்புப் பணிகள் துரிதமாக நடைபெற்று வருகின்றன. முப்படைகளுடன், மீனவர்கள், இளைஞர்கள் எனப் பல தொண்டு நிறுவனங்களும் கைகோத்து, மீட்பு நடவடிக்கைகளை மேற்கொண்டுள்ளன. இதனிடையில், பல்வேறு நெகிழ்ச்சியான சம்பவங்களும் நிகழ்ந்து வருகிறது. அந்த வகையில், பாலக்காடு மாவட்டத்தில் உள்ள கொள்படம், தென்கரா, மன்னர்க்கட் ஆகிய பகுதிகளில் உள்ள சமஸ்த கேரளா சன்னி ஃபெடரெட்டின் (SKSSF) அமைப்பைச் சேர்ந்த இஸ்லாமிய இளைஞர்கள் தூய்மைப் பணிகளில் ஈடுபட்டுள்ளனர்.